Det ikoniske hotel Plesner, som befinder sig i Skagen, kan senere fredag byde velkommen til sine nye ejere Henning Kjeldsen og Anita Christensen, som senere fredag vil få overrakt nøglen. Ifølge Skagensavis , har Henning og Anita købt hotellet af Humberto Petersen, og sammen med hotellet følger bygningen, der før husede tandlægeklinik, også med i købet. Første tiltag i gang De første af flere nye tiltag er også allerede sat i gang ifølge avisen. For eksempel er der lige nu ved at blive bygget en terrasse ud mod Skråvej. Der åbner også restaurant i de hyggelige badehotels omgivelser, og den forventer ejerne er klar til Skagen Festivalen. Gårdhaven der ligger ud mod Holstvej åbnes op, så man kan komme ind fra gaden. Derudover er det lige nu meningen at, der skal laves 11 værelser i “tandlæge” bygningen, men det afhænger naturligvis af, hvad man “får lov” til af kommunen, oplyser Skagen Avis. Og når det næste gang har været nytår, skal hotellet restaureres.

Referat:
De første tiltag er allerede i gang.